სტერტის ქვიანი უდაბნო
სტერტის ქვიანი უდაბნო (ინგლ. Sturt Stony Desert) — უდაბნო ცენტრალურ ავსტრალიაში. მდებარეობს ახალი სამხრეთი უელსის, კუინზლენდისა და სამხრეთი ავსტრალიის შტატებში. უდაბნოს სახელი ეწოდა ავსტრალიის მკვლევრის ჩარლზ სტერტის პატივსაცემად. ავსტრალიის უდაბნოებს შორის ფართობის მიხედვით (29,750 კმ²) მას მერვე ადგილი უკავია, რაც მთელი კონტინენტის 0,3%-ს შეადგენს. სტერტის ქვიანი უდაბნოს დასავლეთით ვრცელდება სიმფსონის უდაბნო, ხოლო სამხრეთ-აღმოსავლეთით სტშელეცკის უდაბნო. ატმოსფერული ნალექების წლიური რაოდენობა 150-250 მმ.